Luettelo televisiosarjan Heroes jaksoista
Ensimmäinen tuotantokausi: "Alku (Genesis)"  2006–2007

| # | Nimi | Käsikirjoittaja(t) | Ohjaaja | Ensiesitys |
| --- | --- | --- | --- | --- |
| 1 | "Alku" (engl. Genesis) | Tim Kring | David Semel | 25. syyskuuta 2006 |
Amerikkalainen draamasarja joukosta erilaisia ihmisiä, joita yhdistää erikoinen asia: he huomaavat yllättäen omaavansa yliluonnollisia kykyjä. New Yorkissa hoitaja Peter (Milo Ventimiglia) luulee osaavansa lentää. Las Vegasissa asuva strippari Niki (Ali Larter) näkee peilikuvassaan arvaamattomia ulottuvuuksia. Japanilainen toimistotyöläinen Hiro (Masi Oka) harjoittelee ajan ja paikan jatkumon muuttamista.  Teksasissa teini-ikäinen cheerleader Claire (Hayden Panettiere) havaitsee olevansa haavoittumaton. New Yorkissa taiteilija Isaac (Santiago Cabrera) puolestaan ymmärtää maalaavansa kuvia tulevaisuudesta. Ja tässä oli vasta muutama tämän omituisen ilmiön osallisista. Heidän kaikkien täytyy opetella tunnistamaan ja hallitsemaan voimansa, sillä heitä odottaa tärkeä tehtävä.
| 2 | "Älä katso taaksepäin" (engl. Don't Look Back) | Tim Kring | Allan Arkush | 2. lokakuuta 2006 |
Peter herää sairaalassa ja kuulee veljeltään Nathanilta hämmentäviä uutisia. Mohinder saa uuden ystävän yrittäessään selvittää isänsä kohtaloa. Turhautunut poliisi Matt (Greg Grunberg) löytää kadonneen pikkutytön varsin omituisella menetelmällä.
| 3 | "Suuri loikka" (engl. One Giant Leap) | Jeph Loeb | Greg Beeman | 9. lokakuuta 2006 |
Peter haluaisi opetella käyttämään uutta erikoisvoimaansa. Claire puolestaan yrittää parhaansa mukaan sulkea omalaatuiset kykynsä pois mielestään ja jatkaa normaalia elämää. Hiro suostuttelee ystävänsä apurikseen pitkälle matkalle, jolla hän aikoo suorittaa suuria urotekoja.
| 4 | "Törmäyskurssilla" (engl. Collision) | Bryan Fuller | Ernest Dickerson | 16. lokakuuta 2006 |
Kovia kokenut Claire järkyttyy herätessään todella synkästä paikasta. Peter törmää Mohinderiin yrittäessään etsiä vastauksia kysymyksiinsä, ja he päättävät jatkaa etsintää yhdessä. Niki ja Nathan kohtaavat Las Vegasin yössä.
| 5 | "Hiron viesti" (engl. Hiros) | Michael Green | Paul Shapiro | 23. lokakuuta 2006 |
Peter yrittää ymmärtää metrossa kokemaansa outoa elämystä sekä Hirolta saamaansa viestiä. Ahdistunut Claire purkaa sydäntään isälleen. Ateljeessaan heräilevä Isaac huomaa jälleen olevansa pelottavien kuvien ympäröimä, ja tällä kertaa hän saa vihdoin apua kuvien tulkitsemiseen. Matt keksii, että yliluonnollisesta taidosta on hyötyä suuttuneen vaimon lepyttelyssä.
| 6 | "Parempia puoliskoja" (engl. Better Halves) | Natalie Chaidez | Greg Beeman | 30. lokakuuta 2006 |
Nikin ei-toivottu yllätysvieras herättää hänessä ristiriitaisia tunteita. Hiro ja Ando päättävät suunnata yhdessä New Yorkiin toteuttaakseen ylevän pelastussuunnitelmansa. Claire toivoo saavansa biologisilta vanhemmiltaan vastauksia kysymyksiinsä.
| 7 | "Ei mitään salattavaa" (engl. Nothing to Hide) | Jesse Alexander | Donna Deitch | 6. marraskuuta 2006 |
Niki herää ja menee paniikkiin huomatessaan Micahin kadonneen. Clairella on selittämistä, kun Zachin kuvaama kotivideo Clairen tempuista joutuu pikkuveli Lylen käsiin. Rajun työpäivän jälkeen Matt kuulee sekä hyviä että huonoja uutisia.
| 8 | "Seitsemän minuuttia vaille puolenyön" (engl. Seven Minutes to Midnight) | Tim Kring | Paul Edwards | 13. marraskuuta 2006 |
Mohinder palaa Intiaan jatkaakseen tavallista elämäänsä, mutta oudot unet eivät jätä häntä rauhaan. Matt ja Audrey kuulustelevat Sylariksi epäilemäänsä miestä. Hiro ja Ando joutuvat teksasilaisessa kahvilassa yllättävään tilanteeseen, jonka ratkaisemiseen tarvitaan Hiron erikoisvoimia. Clairen isä menee äärimmäisyyksiin voidakseen hyödyntää Isaacin kykyjä.
| 9 | "Kohtalokkaat juhlat" (engl. Homecoming) | Kay Foster, Adam Armus | Greg Beeman | 20. marraskuuta 2006 |
Isaacin ennustamat kohtalokkaat homecoming -juhlat lähestyvät, ja niinpä Texasiin kerääntyy sekalainen joukko erikoisia ihmisiä, jotka haluavat pelastaa cheerleaderin ja sitä kautta koko maailman. Intiassa Mohinder yrittää yhä selvittää, mitä polkua hänen tulisi seurata.
| 10 | "Puoli vuotta sitten" (engl. Six Months Ago) | Aron Eli Coleite | Allan Arkush | 27. marraskuuta 2006 |
Kuinka oudot ilmiöt oikein saivat alkunsa? Kuka on äärettömän pahuuden takana? Takautumia täynnä oleva jakso vie meidät aikaan puoli vuotta sitten, jolloin Mohinderin isä Chandra oli vielä elossa ja suoritti tutkimuksiaan. Tapahtumaketjujen taustat selviävät ja monet kysymykset saavat vastauksen, mutta vähintään yhtä monta uutta kysymystä nousee tilalle.
| 11 | "Pudonneet" (engl. Fallout) | Joe Pokaski | John Badham | 4. joulukuuta 2006 |
Koulun juhlien järkyttävät tapahtumat sekä Peterin kohtaaminen antavat Clairelle paljon sulateltavaa. Hiron ja Andon kannustamana Isaac yrittää maalata tulevaisuuskuvia selvin päin. Niki päätyy surulliseen ratkaisuun ymmärtäessään, ettei pysty hallitsemaan pahempaa puoliskoaan.
| 12 | "Luojan lähettämä" (engl. Godsend) | Tim Kring | Paul Shapiro | 22. tammikuuta 2007 |
Hiro ja Ando etsivät luonnontieteellisestä museosta apuvälineitä tärkeää tehtäväänsä varten. Simone vie tiedonjanoisen Nathanin tapaamaan Isaacia. Lähipiirissä vallitsevan yllättävän muistinmenetyksen johdosta Claire tuntee olevansa aivan yksin kokemustensa kanssa. Edenin salattu menneisyys paljastuu viimein myös Mohinderille.
| 13 | "Korjauksia" (engl. The Fix) | Natalie Chaidez | Terrence O'Hara | 29. tammikuuta 2007 |
Toiveikas Peter pyytää näkymättömältä mieheltä apua ainutlaatuisen kykynsä hallitsemiseen. Claire yrittää jäljittää biologisia vanhempiaan haitilaiselta saamiensa tietojen avulla. Hiro ja Ando huomaavat jälleen olevansa ajojahdin kohteina, ja pakeneminen on tietysti huomattavasti vaikeampaa Hiron erikoisvoimien ollessa epäkunnossa. Mattin päivään mahtuu sekä ala- että ylämäki.
| 14 | "Harhautuksia" (engl. Distractions) | Michael Green | Jeannot Szwarc | 5. helmikuuta 2007 |
Zachin avustuksella Claire livahtaa tapaamaan biologista äitiään. Herra Bennetin huomasta paennut Sylar suuntaa rouva Bennetin luokse. Hirolla on perheongelmia: hänen isänsä ja isosiskonsa eivät ole vakuuttuneita siitä, että Hiron kohtalo on pelastaa maailma.
| 15 | "Juokse!" (engl. Run!) | Adam Armus, Kay Foster | Roxann Dawson | 12. helmikuuta 2007 |
Mattin työpäivä henkivartijana saa kohtalokkaan käänteen, kun hänen asiakkaansa kannoilla juoksee harvinaisen pätevä palkkamurhaaja. Claire pettyy kuullessaan biologisen isänsä pakoilevan omaa vastuutaan. Hiro ja Ando onnistuvat jälleen hankkiutumaan kunnon kiipeliin.
| 16 | "Odottamaton käänne" (engl. Unexpected) | Jeph Loeb | Greg Beeman | 19. helmikuuta 2007 |
Nevadan autiomaahan piiloutunut Ted saa yllättävän yhteydenoton eräältä kohtalotoverilta, jolla on takanaan samanlainen traumaattinen kokemus. Toisaalla rouva Bennetin terveys pettää yllättäen, eikä ahdistunut Claire enää pysty salaamaan tietojaan ja raivoaan isältään. New Yorkissa Peter huomaa olevansa ajojahdin kohteena.
| 17 | "Yhtiön palveluksessa" (engl. Company Man) | Bryan Fuller | Allan Arkush | 26. helmikuuta 2007 |
Bennetin perheen taloon murtautuneet Ted ja Matt haluavat vastauksia herra Bennetiltä, eivätkä Bennetin esittämät valheet ja harhautukset ainakaan vähennä heidän turhautumistaan. Takautumissa näemme, kuinka herra Bennet päätyi salaperäisen, erikoiskyvyillä varustettuja ihmisiä jahtaavan yhtiön palvelukseen.
| 18 | "Loinen" (engl. Parasite) | Christopher Zatta | Kevin Bray | 5. maaliskuuta 2007 |
Määrätietoinen Hiro suuntaa Las Vegasiin saadakseen herra Lindermanin hallussa olevan samuraimiekan itselleen. Herra Bennet teeskentelee parhaansa mukaan olevansa täysin tietämätön Clairen katoamisen syistä. Mohinderin tutkimuksissa tapahtuu merkittävä läpimurto.
| 19 | "0,07 %" (engl. .07%) | Chuck Kim | Adam Kane | 23. huhtikuuta 2007 |
Hämmentynyt Claire tutustuu uusiin perheenjäseniinsä Angelan asunnolla. Sinnikäs Hiro ei anna ankeiden tulevaisuusnäkymien masentaa itseään. Herra Linderman kertoo Nathanille mielenkiintoisen teoriansa New Yorkia uhkaavan räjähdyksen seurauksista.
| 20 | "Viiden vuoden kuluttua" (engl. Five Years Gone a.k.a. String Theory) | Joe Pokaski | Paul Edwards | 30. huhtikuuta 2007 |
Hiro ja Ando päätyvät viiden vuoden päähän tulevaisuuteen ja saavat nähdä, millaiseksi New Yorkin tuhonnut valtava räjähdys on maailman muovannut. Käy harvinaisen selväksi, että heidän harteillaan on tärkeä tehtävä: heidän on pysäytettävä räjähdyksen aiheuttava mies...
| 21 | "Vaikea osa" (engl. The Hard Part) | Aron Eli Coleite | John Badham | 7. toukokuuta 2007 |
Hiro ja Ando pääsevät takaisin omaan aikaansa, ja siitä alkaa heidän pelastustehtävänsä vaikea osa: heidän on keksittävä, kuinka räjähdys estetään. DL päättää pelastaa Micahin herra Lindermanin kynsistä. Ahdistunut Sylar ei pidä siitä tulevaisuudesta, joka hänen maalauksissaan näyttäytyy. Hän joutuukin vuorostaan pohtimaan, voiko tulevaisuutta muuttaa.
| 22 | "Äänivyöry" (engl. Landslide) | Jesse Alexander | Greg Beeman | 14. toukokuuta 2007 |
Nathanin jännitys tiivistyy, kun vaalipäivä koittaa. Pääseekö hän kongressiin? Koti-ikävää poteva Micah saa vihdoin selville, mitä herra Linderman hänestä haluaa. Juuri kun Mohinder luulee pelastaneensa Mollyn, nurkan takaa ilmestyy uusi uhka...
| 23 | "Kuinka räjähtävä mies pysäytetään" (engl. How to Stop an Exploding Man) | Tim Kring | Allan Arkush | 21. toukokuuta 2007 |
Nouseeko Hiro tehtäviensä tasalle? Onnistuuko Sylar pyrkimyksissään? Löytävätkö Niki ja DL poikansa? Räjähtääkö New York? Miten sankareidemme käy, saavatko he vastauksia mieltään polttaviin kysymyksiin? Kaikki selviää tässä ensimmäisen tuotantokauden viimeisessä jaksossa!